<classify> Mradi wa uwajibikaji Zanzibar Promoting Accountability in Zanzibar PAZA umekuwa chachu ya maendeleo makubwa kisiwani Pemba Kufuatia utekelezaji wake katika Wilaya tatu.Akizungumza kwa furaha Maratibu wa mardi huo wa PAZA Kisiwani Pemba Maalim Hassan Suleiman Khamis kutoka Jumuiya ya uhifadhi wa mali asili Pemba amesema mradi huo huo umetekelezwa katika Wilaya ya Chake Chake,Wete na Micheweni ambapo ulijikita katika masuala ya Afya, Elimu, Maji, masuala ya sheria juu ya upatikanaji wa vitamvulisho vya Mzanzibar mkaazi na Ajira kwa vijana.Amesema zipo skuli ambazo zimepata ufadhili wa kufanyiwa matengezo na mradi wa PAZA ikiwemo kuezekwa mapaa na kujengwa kwa vyoo katika skuli hizo ili kuona wanafunzi wanakuwa salama kwa afya zao kwa kutumia vyoo hivyo ambavyo vilikuwa ni changamoto. Amezitaja skuli hizo zilizo kanda ya Mashariki ya Wilaya ya Wete ikiwemo skuli ya Makangale, Tumbe na Msuka ambazo zimejengewa matundu sita ya vyoo kwa kila skuli ambapo limeondoa tatizo kwa walimu na wanafunzi wa skuli hizo. Aidha Maalim Hassan amesema kwa upande wa Maji vipo vijiji kadhaa vilivofikiwa kwa huduma ya maji safi na salama ambapo hapo awali maji hayakupatikana kabisa ila mradi wa PAZA umefanikisha jambo hilo Wilayani humo.Akizungumza bi khadija Diwani wa jimbo la Ole amesema Mradi huo uliofanya kwa mashirikaiano ya jumuiya tatu ikiwemo ile ya uhifadhi wa mali asili Pemba NGENAREKO,jumuiya ya waandishi wa Habari za Maendeleo WAHAMAZA na chama cha Waandishi wa Habari wanawake Tanzania upande wa Zanzibar TAMWA, umeleta mabadiliko makubwa ndani ya jamii kwa kupata matokeo chanya ambayo wao kama wanajamii wanjivunia mradi huo.Bi Khadija amesema,wanajamii walikuwa hawana elimu ya kutosha juu ya masuala ya sheria ikiwemo kutokujuwa ni kwa namna gani wanaweza kupata haki ya vitambulisho vya mzanzibari mkaazi ambapo baada ya kupatiwa Elimu na mradi wa PAZA kwa sasa wametambua ni wapi wanaanza kuanzia na kupata haki hiyo ambayo tayari tatizo limepungua na watu wanapata vitambulisho hivyo kupitia ofisi za vitambulisho hivyo. Hivi sasa watu wanajuwa pakuanzia twenda kwa sheha wa shehia zetu,Wilayani na ofisi za Vitambulisho NIDA na watu wanapata vitambulisho ule usumbufu uliokuwepo siku za nyuma na kuwa na wasiwasi kama rushwa ingechukuwa nafasi hivi sasa tunashukuru mambo yapo vizuri.Aliongeza.  <topic>: KITAIFA 